Bela I, kralj Ugarske
Bela I (mađarski: Béla I; slovački: Belo I; 1020 - 11. septembar 1063) bio je kralj Ugarske od 1060. do 1063. godine. Bio je potomak dinastije Arpad. Njegovo kršteno ime je Adalbert. Napustio je Ugarsku 1031. godine, zajedno sa svojom braćom Leventom i Andrijom, nakon pogubljenja njihovog oca Vazula. Došao je u Poljsku gdje je oženio Richezu, kćerku poljskog kralja Mješka II. Vratio se u svoju domovinu nakon poziva njegovog brata Andrije, koji je u međuvremenu bio krunisan za kralja Ugarske. Andrija je dodijelio administraciju tzv. ducatus ili vojvodstvo, koje je obuhvatalo jednu trećinu teritorije kraljevine Ugarske, Beli. Odnos dva brata je postao napet kada je Andrija prisilio Belu da javno potvrdi pravo njegovog sina Salomon na ugarski tron 1057. godine. Bela se, uz pomoć svojih poljskih rođaka, pobunio protiv svog brata i svrgnuo ga 1060. godine. Izvršio je monetarnu reformu i pokorio posljednji ustanak u cilju obnove paganizma u Ugarskoj. Bela je bio smrtno ranjen kada mu se  srušio tron dok je sjedio na njemu.